جمهور باشلیغی رجب طیب ایردوغانگه 24 – جونده اوتکزیلگن جمهور باشلیغی و ملت وکیل لیک سیلاویده موفقیت قولگه کیریتیشی نینگ آرتیدن قوتلاو تیلفون و پیاملری کیلیب دوام ایتماقده.
آلمان تورکیه ده بولیب اوتگن سیلاونینگ نتیجه سیگه حرمت قیلگنلرینی بیلدیردی.
جمهور باشلیغی فرانک والتر اشتاین مایر و باش وزیر انگیلا مرکل، جمهور رئیس لیک و ملت وکیل لیک سیلاویده قولگه کیریتگن موفقیتی باعث جمهور باشلیغی رجب طیب ایردوغاننی قوتله دیلر.
تشقی ایشلر وزیری هیکو ماس هم تورکیه لیک سیلاوچیلر تقدیر ایتگن قرارنی قبول قیلیب آلیش لری کیره ک لیگینی و بونگه حرمت قیلگنلرینی بیلدیردی.
فرانسه جمهور باشلیغی امانوئل مکرون هم، جمهور باشلیغی ایردوغانگه پیام جونه تیب، سیلاوده گی موفقیتی باعث تبریک ایتدی.
مکرون اوز پیامیده؛
"تورکیه لیک سیلاوچیلر سیزنی قیته دن جمهور باشلیغی ایتیب سیله گن لیگی و مجلسده گی کوپ چیلیکنی جمهور اتفاقی قولگه کیریتگن لیگی باعث سیزنی قوتلب، فرانسه تامانیدن سیز و تورکیه خلقی گه صمیمی موفقیتلر تیلب قاله من" دیب ایتگن.
مکرون؛
"اینیقسه سوریه ده سیاسی بیر ییچیم تاپیش توغریسیده آلیب باریلگن فکر بیرلیگی قاله ویرسه تروریزم گه قرشی کوره ش ساحه سیده گی همکارلیگیمیز عین دمده خلق ارا و منطقوی موضوعلر توغریسیده بیر ییلدن بیری سیز بیلن آلیب بارگن شخصی مناسبتنی و ملاقاتلرنی دوام ایتدیریش آرزوسیده من" دیب ایتگن.
تورکیه بیلن اروپا بیرلیگی اورته سیده گی مناسبت نینگ دوام ایتیشینی آرزو قیلگنلرینی معلوم قیلیب، یقینده کوریشیش آرزو سی بیلن دیب ایتگن.
سعودی عربستان ولیعهد شهزاده سی محمد بن سلمان، جمهور باشلیغی ایردوغاننی سیلاوده گی موفقیتی باعث تبریک ایتدی.
سلمان جونه تگن اوز پیامیده "تورکیه جمهور باشلیغی گه ساغلیک و بردملیک و تورکیه خلقی گه هم کوپراق ایلگریلش و ترقیات تمنی قیله من" دیگن.
انگلستان باش وزیری ترزا می و یونان باش وزیری الکسیس چیپراس هم ایردوغاننی تیلفون آرقه لی قوتله دیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
